Цэнтр па рэгенерацыі гісторыка-культурных ландшафтаў і тэрыторый

Цэнтр па рэгенерацыі гісторыка-культурных ландшафтаў і тэрыторый (ЦРГКЛіТ) — праектная арганізацыя ў Мінску, якая спецыялізуецца на праектах рэстаўрацыі. Размешчана па адрасе Траецкая набярэжная, 6.

Цэнтр валодае вялікім дакументальным архівам праектнай дакументацыі па гісторыка-культурных каштоўнасцях Беларусі. Маецца ліцэнзія на ўсе віды праектных работ 1-га і 2-га ўзроўню адказнасці, на абследавальніцкія працы, фізіка-хімічныя і гісторыка-архіўныя пошукі.

У цэнтры працуюць спецыялісты мастацкай разьбы па камені, спецыялісты-мэбельшчыкі, рэстаўратары ікон і манументальнага жывапісу. Акрамя рэстаўрацыі ЦРГКЛіТ займаецца культавым дойлідствам, паркамі, сядзібнымі комплексамі, праектаваннем жылых і грамадскіх будынкаў.

 Гісторыя 
5 мая 1968 года створаны Навукова-рэстаўрацыйныя вытворчыя майстэрні па рамонце і рэстаўрацыі помнікаў гісторыі, мастацтва, архітэктуры і археалогіі Міністэрства культуры БССР. 30 красавіка 1969 года перайменаваны ў Спецыяльныя навукова-рэстаўрацыйныя вытворчыя майстэрні Міністэрства культуры БССР. З 27 лістапада 1985 года Навукова-вытворчае аб’яднанне «Белрэстаўрацыя»Арэнднае прадпрыемства «Беларускі рэстаўрацыйна-праектны інстытут» (АП «БРПІ»), г. Мінск. Інфармацыя пра фонд. Створана майстэрня па рэстаўрацыі помнікаў садова-паркавага мастацтва і драўлянага дойлідства (кіраўнік А. Лакотка)Асновы кансервацыі і рэстаўрацыі: Вучэбна-метадычны комплекс / Аўт.-уклад. Г. У. Савіцкі. — Віцебск: Выдавецтва УА «ВДУ імя П. М. Машэрава», 2006. — 65 с.. 1 сакавіка 1988 адкрыты праектны інстытут «Белспецпраектрэстаўрацыя» ў сістэме аб’яднання «Белрэстаўрацыя». Архітэктурна-рэстаўрацыйныя аддзелы былых СНРГІМ былі пераўтвораныя ў Архітэктурна-канструктарскія майстэрні. Філіялы інстытута былі адкрытыя ў Гродне, Віцебску, Магілёве.

29 снежня 1989 года «Белрэстаўрацыя» перайменавана ў арэнднае прадпрыемства «Беларускі рэстаўрацыйна-праектны інстытут» (АП «БРПІ»). У 2002 годзе інстытут ператвораны ў таварыства з абмежаванай адказнасцю «Цэнтр па рэгенерацыі гісторыка-культурных ландшафтаў і тэрыторый» (ТАА «ЦРГКЛіТ»)ООО «ЦРИКЛиТ»: Реставрация. Реконструкция. Возрождение.

 Праекты рэстаўрацыі 
 касцёл (16 ст.) у в. Ішкалдзь Баранавіцкага раёна;
 касцёл (16 ст.) у в. Чарнаўчыцы Брэсцкага раёна;
 драўляная званіца (18 ст.) у в. Шарашова Пружанскага раёна;
 маёнтак «Заполле» (пачатак 19 ст.) у г. Пінску;
 былы сядзібны дом у г. Пружаны;
 дом-музей А. В. Суворава ў г. Кобрыне;
 Дабравешчанская царква ў г. Віцебску;
 касцёл (17-19 стст.) у в. Удзела Глыбоцкага раёна;
 крэпасць (16 ст.) у Браслаўскім раёне;
 царква ў г.п. Ельск;
 «Паляўнічы домік» у в. Каранёўка Гомельскага раёна;
 Сядзібны дом у в. Ліпава Калінкавіцкага раёна;
 касцёл Св. Антонія (18 ст.) у в. Плябанаўцы Мастоўскага раёна;
 Стары замак у г. Гродна;
 памешчыцкая сядзіба ў в. Гарнастаевічах;
 бібліятэка імя Карскага ў г. Гродна;
 млын (19 ст.) у г.п. Жалудок;
 Кафедральны сабор у г. Мінску;
 брама Кальварыйскіх могілак у г. Мінску;
 былая ратуша ў г. Нясвіжы;
 драўляная царква 1893 г. у в. Куляшоўка (перавезена ў Бабруйск);
 Палац Пацёмкіна ў г. Крычаве;
 мемарыяльны комплекс «Брэсцкая крэпасць-герой»;
 мемарыял «Бітва пад Лясной»;
 палац графіні С.Патоцкай у в. Высокае Камянецкага раёна;
 палацавы ансамбль магнатаў Сапегаў у г.п. Ружаны Пружанскага раёна;
 комплекс палаца князя Паскевіча ў г. Гомелі;
 палац у в. Хальч Веткаўскага раёна;
 замак у г. Лідзе;
 замак у г.п. Любча Навагрудскага раёна;
 замак у г.п. Мір Карэліцкага раёна;
 палац магнатаў Валовічаў у г.п. Свяцку Гродзенскага раёна;
 замак у г. Навагрудку;
 замак князёў Радзівілаў у г. Нясвіжы;
 палац у в. Радзівілімонты Клецкага раёна;
 палацавы комплекс у г.п. Смілавічы Чэрвеньскага раёна;
 палац Булгака ў в. Жылічы Кіраўскага раёна;
 Георгіеўская царква ў г. Давыд-Гарадку Столінскага раёна;
 касцёл і калегіум езуітаў у г. Пінску;
 царква (1857) у г. Люшнева Баранавіцкага раёна;
 праваслаўная капліца ў в. Аркадыя Брэсцкага раёна;
 Праабражэнская царква ў в. Медна Брэсцкага раёна;
 Брацкая царква ў г. Брэсце;
 Сафійскі сабор у г. Полацку;
 комплекс Спаса-Ефрасіннеўскага манастыра ў г. Полацку;
 касцёл кляштара ў г. Талачыне;
 Езуіцкі калегіум у г. Полацку;
 Бернардзінскі касцёл і манастыр у г. Мазыры;
 сабор Святых Пятра і Паўла ў г. Гомелі;
 Каложская царква ў г. Гродна;
 Кальвінскі збор у г.п. Смаргонь;
 касцёл Св. Тэрэзы ў г. Шчучыне;
 манастыр базыльянак у г. Гродна;
 Спаса-Праабражэнская царква ў г. Заслаўі;
 Петрапаўлаўская царква ў г. Мінску;
 сінагога ў г. Быхаве;
 Камянецкая вежа ў г.п. Камянец;
 гарадзішча «Бярэсце» ў г. Брэсце;
 былая ратуша ў г. Віцебску;
 «Вяночны двор» з. в. Волева Дубровенскага раёна;
 в. Камаі Пастаўскага раёна;
 ратуша ў г. Чачэрску;
 дом-музей Э.Ажэшка ў г. Гродна;
 млын з в. Куклічы Свіслацкага раёна;
 Слуцкая брама ў г. Нясвіжы;
 дамы па вул. Герцэна ў г. Мінску;
 зона адпачынку Грушаўскага прадмесця ў г. Мінску;
 былыя гандлёвыя рады ў г. Магілёве;
 сядзібна-паркавы комплекс Мірскіх у в. Камянполле Мёрскага раёна;
 сядзібна-паркавы ансамбль у в. Борысаўшчына Хойніцкага раёна;
 помнік Герою Савецкага Саюза К. С. Заслонаву ў г. Орша;
 рэстаўрацыя ікон і інш.

Катэгорыя:Праектныя арганізацыі Мінска
Катэгорыя:З’явіліся ў 1968 годзе
Катэгорыя:1968 год у Мінску
Катэгорыя:Траецкая набярэжная (Мінск)